**De Hebel**

En Hebel is en fasten Sticken oder en Stang, de an en Gelenk fastmaakt is. De Hebel maakt de Kraft vun de Hand oder den Arm starker. Dat beste Bispeel is en Knieptang. Dor, wo uns Hand liggt, sünd de Hebels lang. Vörn bi de Klingen sünd se kort. So warrt de Kraft vun uns Hand, wenn wi enen Draht afkniepen doot, starker maakt.

Hebels köönt wi överall sehn. Bi vele Hebels kriegt wi aver gor nich mit, dat de Kraft mehr warrt. Wi bruukt se eenfach, wenn wi en Döör apen maken doot, en Fohrrad bremsen doot oder en Waterhahn apendreiht. Wenn wi den Hebel ansetten doot, is op mal mehr Kraft dor.

De Grundlagen in de Physik sünd de Hebelgesetten. Archimedis hett düsse fasten Regeln al in de Antike rutfunnen un opschreven. De meisten Lüüd weet mit een Hebel ümtogahn. Dat geiht ok, wenn se de Theorie, de dor achter steken deit, nich verstaht.